Diskelis
Diskelis – nedidelis magnetinis diskas, laikomas keturkampėje plastikinėje dėtuvėje, kuri apsaugo nuo dulkių kaupimosi, naudojamas kaip keičiama išorinė duomenų laikmena. Nuskaitomas diskelių įrenginyje (FDD). Gali būti įvairaus dydžio ir talpos. Vėliausiai buvo naudojami plastikiniai 3,5 colio skersmens diskeliai, kurių talpa 1440 kB. Buvo plačiai naudojami nuo XX a. 8-ojo dešimtmečio iki XXI a. pr., kada juos pakeitė kompaktinės plokštelės ir kitos laikmenos.